সোজোবো
জাপানি লোককাহিনী এবং লোককথায়, সোজোবো Sōjōbō (জাপানি: 僧正坊, উচ্চারিত [soːʑoːboː]) হল একটি পৌরাণিক চরিত্র এবং রাজা। সোজোবোকে এক প্রকার টেঙ্গু হিসেবে চিহ্নিত করা হয়। কথিত আছে সোজোবো কুরাম পর্বতে বাস করেন। তিনি কুরামা পর্বতে বসবাসকারী টেঙ্গুর পাশাপাশি জাপানের অন্যান্য টেঙ্গুদের উপর শাসন করেন। তিনি অত্যন্ত শক্তিশালী এবং একটি কিংবদন্তি অনুযায়ী তার দেহে এক হাজার সাধারণ টেঙ্গুর শক্তি রয়েছে। সোজোবো সম্ভবত যোদ্ধা মিনামোতো নো ইয়োশিটসুনেকে (তার শৈশব নাম উশিওয়াকা-মারু বা শানাও নামে পরিচিত) তলোয়ার চালনা, কৌশল এবং যাদুবিদ্যা শেখানোর কিংবদন্তির জন্য সবচেয়ে বেশি পরিচিত।